Ir-Regolament tal-Kummissjoni (KE) Nru 1571/2003
fil-5 ta’ Settembru 2003.
li temenda l-ispeċifikazzjonijiet ta’ isem illi qed jidher fl-Anness tar-Regolament (KE) Numru 1107/96 (Parmiggiano Reggiano)
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 2081/92 l-14 ta’ Lulju 1992 dwar il-protezzjoni ta’ l-indikazzjoni ġeografika u d-denominazzjonii ta’ l-oriġini ta’prodotti agrikoli u oġġetti ta’ l-ikel [1] kif fl-aħħar emendat mir-Regolament (KE) Nru 806/2003 [2] u partikolarment l-Artikolu 9 tiegħu,
Billi:
(1) Skond l-Artikolu 9 tar-Regolament (KEE) Nru 2081/92, saret talba mill-awtoritajiet Taljani f’isem "Parmigiano Reggiano" irreġistrat bħala deskrizzjoni ta’ l-oriġini protetta mir-Regolament (KE) Nru 1107/96 tat-12 ta’ Ġunju 1996 dwar ir-reġistrazzjoni ta’ l-indikazzjoni ġeografika u d-denominazzjoni ta’ l-oriġini skond il-proċedura stabbilita fl-Artikolu 17 tar-Regolament tal-Kunsill (KEE) Nru 2081/92 [3], emendat mir-Regolament (KE) Nru 1204/2003 [4], l-emenda tad-deskrizzjoni, metodu tal-produzzjoni, it-tikkettjar u r-regoli dwar l-għalf tal-baqar.
(2) Wara li din it-talba għal emenda ġiet eżaminata, ġie deċiż illi l-emendi nvoluti huma sostanzjali.
(3) Skond il-proċedura stabbilita fl-Artikolu 9 tar-Regolamenti (KEE) Nru 2081/92 u peress illi l-emendi huma sostanzjali, il-proċedura fl-Artikolu 6 tapplika mutatis mutandis.
(4) Kien deċiz illi l-emendi f’dan il-każ huma skond ir-Regolament (KEE) Nru 2081/92. L-ebda oġġezzjoni, skond l-Artikolu 7 tar-Regolament, ma ġiet konsenjata lill-Kummissjoni wara li dawn l-emendi ġew ippublikati fil-Ġurnal Uffiċjali ta’ l-Unjoni Europea [5].
(5) Għalhekk, dawn l-emendi iridu jiġu rreġistrati u ppublikati fil-Ġurnal Uffiċjali ta’ l-Unjoni Ewropea,
ADOTTAT DAN IR-REGOLAMENT:
Artikolu 1
L-emendi li jinsabu fl-Anness ta’ dan ir-Regolament kienu hawnhekk irreġistrati u ppublikati skond l-Artikolu 6(4) tar-Regolament (KEE) Nru 2081/92.
Artikolu 2
Dan ir-Regolament ser jidħol fis-seħħ għoxrin ġurnata wara illi jkun ppublikat fil-Ġurnal Uffiċjali ta’ l-Unjoni Europea.
Dan ir-Regolament jorbot fil-kumplessità tiegħu u japplika direttament fl-Istati Membri kollha.
Magħmul fi Brussel, fil-5 ta’ Settembru 2003.